Hashhandel, kriminalitet og vold - det er voldsomme historier, der bliver fortalt om Christiania i medierne. Derfor tog 40 vestjyder i dag bussen til fristaden for ved selvsyn at få be- eller afkræftet deres fordomme.

- Jeg synes, det er forkert, man kan have en stat i staten, erklærer falckredder Kalle Krarup til TV Avisen.

Efter at have besøgt Pusher Street, hvor handlen med stoffer foregår i fuld offentlighed, er han i chok.

- Det rystede mig meget, at de unge mennesker gik rundt dernede, men ikke havde fornemmet alvoren i det, de har gang i, erklærer han med bævende stemme.

- Det kan jeg slet ikke forstå, vi kan leve med!